

**Rīgas Sarkandaugavas pamatskola**

Sliežu iela 23, Rīga, LV-1005, tālrunis 67395842, e‑pasts: rsps@riga.lv

|  |
| --- |
| **Rīgas Sarkandaugavas pamatskolas 7. – 9.klašu skolēnu**  **zinātniskās pētniecības darbu**  **NOLIKUMS** |

Izdots saskaņā ar Valsts

pārvaldes iekārtas likuma 72.panta

pirmās daļas 2.punktu

**I. Vispārīgie jautājumi**

1. Nolikums nosaka kārtību, kādā tiek organizēta Rīgas Sarkandaugavas pamatskolas (turpmāk – Skola) 7.–9. klašu skolēnu zinātniskās pētniecības darbu (turpmāk – ZPD) izstrādāšana.
2. Skolas 7.–9. klašu skolēnu zinātnisko darbību raksturo patstāvīga zinātniska rakstura pētījuma izpilde dažādās zinātņu nozarēs. Pētījumus skolēni veic savā Skolā, sadarbojoties ar darba vadītāju. Skola savu pieejamo resursu ietvaros nodrošina skolēnus ar darba vadītājiem un nepieciešamo materiāli tehnisko bāzi pētījuma veikšanai. Ja nepieciešams, pētniecisko darbu var veikt zinātniskās pētniecības iestāžu laboratorijās vai ražošanas uzņēmumos, pētnieciskā darba veikšanas uzraudzībai un konsultācijām, piesaistot iestādes vai uzņēmuma attiecīgo speciālistu.
3. Ieteikumi un prasības ZPD noformēšanai ir norādīti Valsts izglītības satura centra projekta “Nacionāla un starptautiska mēroga pasākumu īstenošana izglītojamo talantu attīstībai” ietvaros izstrādātājās “Vadlīnijas skolēnu zinātniskās pētniecības darbu izstrādeiun vērtēšanai”. Pieejamas tīmekļvietnē www.visc.gov.lv.

3. Skolas 7.–9. klašu skolēnu ZPD konferenci organizē Rīgas Sarkandaugavas pamatskola, lai veicinātu Skolas 7.–9. klašu skolēnu individuālo kompetenču un talantu attīstību, padziļinot skolēnu zināšanas dabas, humanitāro, sociālo zinātņu nozarēs, kā arī iepazīstinātu skolēnus ar mūsdienu zinātniskās pētniecības darba tematiku un metodēm, iesaistot skolēnus tiešā pētījumu izstrādē, un veidotu skolēnos prasmi patstāvīgai darbībai zinātniskās pētniecības darbu izstrādē.

5. Dalībnieki ir Skolu 7.– 9. klašu skolēni, kuri veikuši pētījumu kādā no šā nolikuma 6. punktā minētajām mācību satura jomām.

**II. Konferences organizatoriskā struktūra**

6. Skolēnu zinātniskās pētniecības darbību un Skolas 7.–9. klašu skolēnu ZPD konferenci organizē sekcijās atbilstoši mācību satura jomām:

6.1. valodu mācību satura joma (arī literatūra);

6.2. sociālā un pilsoniskā, veselības un fiziskās aktivitātes mācību satura joma;

6.3. kultūras izpratnes un pašizpausmes mākslā un tehnoloģiju mācību satura joma;

6.4. dabaszinātņu mācību satura joma;

6.5. matemātikas mācību satura joma.

7. Skolas 7.–9. klašu skolēnu ZPD konferences darba valoda ir valsts valoda. Darbus iesniedz un prezentē latviešu valodā, izņemot pētījumus cittautu valodniecībā un literatūrā. Ja darbs ir iesniegts svešvalodā, tam jāpievieno ievada un secinājuma daļas tulkojums valsts valodā.

**III. ZPD konferences organizēšana un norise**

8. ZPD konferences pirmajā posmā Skola:

8.1. izstrādā un apstiprina Skolas 7.–9.klašu skolēnu ZPD konferences nolikumu un ZPD izstrādes kārtību;

8.2. organizē ZPD izstrādi, izvērtēšanu un prezentāciju Skolā;

8.3. Skolas ZPD konferencē darbus vērtē Skolas katras mācību jomas metodiskie vadītāji, kas veido vērtēšanas komisiju:

- valodu mācību satura joma (arī literatūra);

- sociālā un pilsoniskā, veselības un fiziskās aktivitātes mācību satura joma;

- kultūras izpratnes un pašizpausmes mākslā un tehnoloģiju mācību satura joma;

- dabaszinātņu mācību satura joma;

- matemātikas mācību satura joma.

8.4. Konferencē darbu prezentē tā autors vai autori. Uzstāšanās ilgums – līdz piecām minūtēm. Paredzētais laiks atbildēm uz jautājumiem – līdz trīs minūtēm;

8.5. prezentācijas vērtē vērtēšanas komisija, kuras vērtējums tiek norādīts protokolā.

9. Vērtēšanas komisija izvirza Skolas labākos darbus uz ZPD konferences otro posmu, ņemot vērā darbu atbilstību vērtēšanas kritērijiem.

|  |  |
| --- | --- |
| Skolas direktors | G.Jirgensons. |